Анча (рака)

Анча () — рака ў Літве, працякае па тэрыторыі Кільмезскага раёна Шаўляйскага павета, а таксама Шылальскага і Таўрагскага раёнаў Таўрагскага павета на захадзе краіны. 

 Этымалогія 
Назва ракі звязана з глыбокім месцам (літ. uots), але, магчыма, проста паходзіць ад назвы птушкі качкі (літ. antis).

 Гісторыя 
Анча — гістарычная рака, яна неаднаразова згадваецца ў справаздачах аб Тэўтонскіх ваенных шляхах у Літву, складзеных у 1384–1402 гадах. 

Рака была натуральнай перашкодай абароны літоўцаў ад нападаў крыжакоў.

 Фізіка-геаграфічная характарыстыка 
Даўжыня ракі — 67 км, плошча басейна 277 км². 

Выцякае з балоцістай мясцовасці недалёка ад вёскі Клібаляй, 6 км на захад ад горада Кражэй. Упадае ў раку Шашувіс 46 км ад яе вусця, каля вёскі Сантакэй. 

Сярэдняя глыбіня 0,5-1 м, сярэдні ўхіл 193 см/км. У вярхоўях даліна не выяўленая, ад вёскі Антынінкэй — вузкая і глыбокая (да 25 м). Хуткасць плыні 0,6-0,7 м/с. 

Вялікае ваганне ўзроўню і расходу вады. Вада падымаецца да 2 м. Расход вады ў Пужайскім водавымяральным пасту (3 км на паўднёвы захад ад горада Скаўдзвіле): максімальны 98,6 м³/с, сярэдні 2,82 м³/с, мінімальны 0,018 м³/с. 

 Прытокі: 

 левыя: Шалтупіс, Плушча, Сувіркштэ, Інксцілас;
 правыя: Рынгіс, Дубе, Рынге, Скляусціс, Клутупіс, Пяла, Нараса, Укіс.

Катэгорыя:Рэкі Літвы